Στον πίνακα, που ακολουθεί, περιγράφονται δραστηριότητες και παραγόμενα από τα επτά (7) εργαστήρια, από τα οποία μπορούν να επιλέξουν οι μαθητές/τριες δείγματα-τεκμήρια για τον Ατομικό τους Φάκελο-portfolio.

|  |  |
| --- | --- |
| 1ο και 2ο Εργαστήριο: | Φύλλο δραστηριότητας\_1 και 2 (ομαδική εργασία) |
| 3ο Εργαστήριο: | * Φύλλο δραστηριότητας\_3α : Πίνακας με τα αίτια και συνέπειες της κλιματικής αλλαγής (ομαδική εργασία). * **φωτογραφίες των δραματοποιημένων διαλόγων των μαθητών/τριών, ηχογράφηση ή βιντεοσκόπησή τους** * screen shot του ψηφιακού κειμένου διαμαρτυρίας των θαλάσσιων οργανισμών, που απειλούνται από την κλιματική αλλαγή ή αντίγραφο του έντυπου κειμένου (ομαδική εργασία) ή ψηφιακή ιστορία για τον κόσμο της θάλασσας που απειλείται. |
| 4ο Εργαστήριο | * Φύλλο δραστηριότητας 4α\_ Ταξίδι στο μέλλον (ομαδική εργασία) * Παραγωγή συνεργατικού κειμένου «Οι δικές μας προτάσεις για την προστασία του κλίματος» ή screen shot του ψηφιακού κειμένου. * Φωτογραφία εννοιολογικού χάρτη για την κλιματική αλλαγή (ομαδική εργασία) ή ο εννοιολογικός χάρτης στη ψηφιακή του μορφή. |
| 5ο Εργαστήριο | Σύνταξη οικοκώδικα καλών πρακτικών για την προστασία του κλίματος: «Όλοι μαζί προστατεύουμε το κλίμα» - φιλοτέχνιση σε αφίσα. |
| 6ο Εργαστήριο | * Ζωγραφική πίνακα ή «παρέμβαση» σε γνωστούς πίνακες ζωγράφων για τη μετάδοση μηνυμάτων ευαισθητοποίησης στην κλιματική αλλαγή και τις συνέπειές της. * Φιλοτέχνιση ψηφιακών poster με μηνύματα-συνθήματα για την προστασία του κλίματος αξιοποιώντας online εργαλεία (Genial.ly). * Δημιουργία ενημερωτικών φυλλαδίων με προτάσεις-καλές πρακτικές για την προστασία του κλίματος (εργασία σε ομάδες). * Ηχογράφηση ή βιντεοσκόπηση μηνύματος ευαισθητοποίησης για την κλιματική αλλαγή. |
| 7ο Εργαστήριο | * Φωτογραφίες Έκθεσης Μαθητικής Δημιουργίας με τα έργα των μαθητών/τριών. * Παρουσίαση του Προγράμματος και των παραγόμενων αξιοποιώντας λογισμικά επεξεργασίας κειμένου και παρουσίασης στις άλλες τάξεις του σχολείου ή στους γονείς. * Διοργάνωση ημερίδας ή ανοιχτής συζήτησης ή εκδήλωσης για την κλιματική αλλαγή. * Ψηφιακό αφήγημα με όλες τις δράσεις των εργαστηρίων. * Σύνταξη κειμένων με πληροφορίες και υπερσυνδέσμους που θα μοιραστούν στους μαθητές/τριες του σχολείου κ.α.. * Δημιουργία διαδραστικών παιχνιδιών για εμπέδωση καλών πρακτικών προστασίας του κλίματος αξιοποιώντας οnline εργαλεία και κοινοποίησή τους στην ιστοσελίδα του σχολείου. |

Ενδεικτικές δραστηριότητες για το portfolio του/της μαθητή/τριας είναι κάθε δραστηριότητα του προγράμματος, όπου οι μαθητές/τριες:

* μετέχουν σε συνθετικές δημιουργικές εργασίες ως μέλη ομάδας (π.χ. συνεργατικά κείμενα, ψηφιακή ιστορία, οικοκώδικας καλών πρακτικών για την προστασία του κλίματος: «Μαζί προστατεύουμε το κλίμα» κ.ά.). Οι συνθετικές δημιουργικές εργασίες φωτοτυπούνται για τον κάθε μαθητή/τρια. Κάθε μαθητής/τρια επισημαίνει το τμήμα της δημιουργικής συμμετοχής του.
* Συμπληρώνουν φύλλα εργασίας.
* αποδίδουν με δραματοποίηση διαλόγους (μπορούν να επιλέξουν φωτογραφίες των δραματοποιημένων διαλόγων τους, ηχογραφήσεις ή βιντεοσκοπήσεις τους για να τα συμπεριλάβουν στο portfolio τους)
* φιλοτεχνούν poster-αφίσες με μηνύματα-συνθήματα για την προστασία του κλίματος
* ηχογραφούν το δικό τους ραδιοφωνικό μήνυμα ή δημιουργούν το δικό τους βίντεο ή σποτ για ευαισθητοποίηση στο πρόβλημα της κλιματικής αλλαγής,
* δημιουργούν ένα ψηφιακό αφήγημα με τις δράσεις τους στα επτά εργαστήρια
* εμπλέκονται σε διαδραστικές δραστηριότητες (ψηφιακός πίνακας ιδεών, ψηφιακός εννοιολογικός χάρτης κ.ά.),
* δημιουργούν συνεργατικά τα δικά τους διαδραστικά παιχνίδια για εμπέδωση καλών πρακτικών προστασίας του κλίματος ή κείμενα με πληροφορίες και υπερσυνδέσμους που μοιράζονται στους μαθητές/τριες του σχολείου και κοινοποιούνται στο σχολικό ιστολόγιο
* δημιουργούν παρουσιάσεις του προγράμματος και των παραγόμενών τους αξιοποιώντας λογισμικά επεξεργασίας κειμένου και παρουσίασης
* δημιουργούν ιστογράμματα, ζωγραφιές, κατασκευές
* συμμετέχουν σε συζητήσεις (επεξηγούν, διευκρινίζουν, διατυπώνουν υποθέσεις, αναλύουν, αξιολογούν, αναστοχάζονται πάνω στη μάθησή τους)
* επιλέγουν φωτογραφίες (ή βίντεο) της υλοποίησης δράσεων και της συμμετοχής τους σε αυτήν και τα καταχωρίζουν στο portfolio.