**`**

|  |
| --- |
| **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |
| ***Πρόγραμμα Καλλιέργειας Δεξιοτήτων***  ***Πράξη: «Επιμόρφωση των εκπαιδευτικών στις δεξιότητες μέσω εργαστηρίων» (MIS 5092064)*** |
|  |
|  |
|  |
|  |
|  |
|  |
| **ΣΤΟ ΠΛΑΙΣΙΟ ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 2014-2020» που συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο)** |
|  |
|  |

|  |  |
| --- | --- |
|  |  |
|  |  |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |  |
|  | **ΘΕΜΑΤΙΚΗ ΕΝΟΤΗΤΑ: ΦΡΟΝΤΙΖΩ ΤΟ ΠΕΡΙΒΑΛΛΟΝ**  **2. Κλιματική αλλαγή - Φυσικές Καταστροφές,**  **Πολιτική προστασία** |
|  |  |
|  | **Τίτλος: Αναλαμβάνουμε δράση για το κλίμα που αλλάζει** |
|  |  |
|  |  |
|  | **Ονοματεπώνυμο: Δρ. ΒΑΣΙΛΙΚΗ ΙΠΠΕΚΗ** |
|  |  |
|  |  |
|  |  |
|  |  |

**Δομή Προγράμματος Καλλιέργειας Δεξιοτήτων**

|  |  |
| --- | --- |
| **1ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Οι εποχές μπερδεύτηκαν!» (Διάρκεια 1 διδακτική ώρα)** | Επιδιώκεται οι μαθητές/τριες  να είναι σε θέση:   * να διερευνούν τις αρχικές ιδέες και γνώσεις τους για την κλιματική αλλαγή και να θέτουν ερωτήματα * να μοιραστούν σκέψεις και συναισθήματα, ιδέες, εμπειρίες και πρότερες γνώσεις * να οικοδομούν τη νέα γνώση πάνω στην υπάρχουσα με τρόπο διερευνητικό και συνεργατικό * να επεξεργάζονται κριτικά πληροφορίες από πηγές * να αλληλοεπιδρούν μέσα στο πλαίσιο της δυναμικής της ομάδας-τάξης |
| **Δραστηριότητες – (ενδεικτικές)** |
| Το παρόν εργαστήριο εισάγει τους/τις μαθητές/τριες στο ζήτημα της κλιματικής αλλαγής μέσω προβληματισμού, διαλογικής συζήτησης, αλληλεπίδρασης και επικοινωνίας κινητοποιώντας το ενδιαφέρον τους για την ενασχόληση με αυτό. Οι μαθητές/τριες με αφόρμηση έναν διάλογο παιδιών, που αφορά στην αλλαγή του κλίματος και αποσπάσματα από ηλεκτρονικές πηγές, μελετούν κείμενα-άρθρα σχετικά με το θέμα, μοιράζονται σχόλια και σκέψεις και διερευνούν τις αρχικές ιδέες τους για το ζήτημα αποτυπώνοντάς τις στο ιστόγραμμα των αρχικών ιδεών τους για την κλιματική αλλαγή (τι ξέρουν), ενώ διατυπώνουν και τα ερωτήματά τους (τι θέλουν να μάθουν). Το αποτέλεσμα του εργαστηρίου είναι η συλλογική εμπειρία των μαθητών/τριών και το επίπεδο αντίληψης της κλιματικής αλλαγής. Κατά αυτόν τον τρόπο δημιουργείται ο καμβάς για την οικοδόμηση της νέας γνώσης. |

|  |  |
| --- | --- |
| **2ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Συνθέτουμε το πάζλ της κλιματικής αλλαγής»**  **(Διάρκεια 1 διδακτική ώρα)** | Επιδιώκεται οι μαθητές/τριες:   * να περιγράψουν το φαινόμενο του θερμοκηπίου και της κλιματικής αλλαγής * να συνδέσουν τις ανθρώπινες δραστηριότητες με την αύξηση συγκέντρωσης αερίων του θερμοκηπίου * να περιγράψουν τα αίτια της υπερθέρμανσης του πλανήτη * να αναλύσουν και να συνθέσουν πληροφορίας από πηγές * να ενεργοποιήσουν την κριτική τους σκέψη * να αναπτύξουν δεξιότητες έκφρασης και διαλόγου |
| **Δραστηριότητες – (ενδεικτικές)** |
| Είναι ένα εργαστήριο, που εμπλέκει τους/τις μαθητές/τριες στη διερεύνηση του προβλήματος της κλιματικής αλλαγής και τη σύνδεσή του με το φαινόμενο του θερμοκηπίου μέσα από την προβολή εκπαιδευτικού βίντεο ([φαινόμενο του θερμοκηπίου](https://www.youtube.com/watch?app=desktop&v=1ZtQCK9AG20&pli=1)ΝOESIS SCIENCE CENTER), τη μελέτη σχετικών πηγών, τη διαλογική συζήτηση και την ενεργητική αλληλεπίδραση στο πλαίσιο της ομάδας. Οι μαθητές/τριες ενημερώνονται για το φαινόμενο του θερμοκηπίου και της κλιματικής αλλαγής προβληματίζονται για τις ανθρώπινες δραστηριότητες που συμβάλλουν στην αύξηση των αερίων του θερμοκηπίου (μετακίνηση, θέρμανση, εργοστάσια), διερευνούν και ανακαλύπτουν τα αίτια της υπερθέρμανσης του πλανήτη και της κλιματικής αλλαγής. |

|  |  |
| --- | --- |
| **3ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Η κλιματική αλλαγή είναι εδώ!»**  **(Διάρκεια 1 διδακτική ώρα)** | Επιδιώκεται οι μαθητές/τριες:   * να διερευνήσουν επιμέρους ζητήματα, που σχετίζονται με την κλιματική αλλαγή (επιπτώσεις στο περιβάλλον και τον άνθρωπο) * να εκφράζουν τα συναισθήματα και τις σκέψεις τους * να αναπτύξουν κοινωνικές δεξιότητες, ενσυναίσθηση και τη δημιουργικότητά τους * να συνεργαστούν για την επίτευξη κοινού στόχου |
| **Δραστηριότητες – (ενδεικτικές)** |
| Στο παρόν εργαστήριο οι μαθητές/τριες έχουν την ευκαιρία να ασκηθούν στην ανάλυση και τη σύνθεση πληροφορίας από πηγές και γραπτά κείμενα, να ανακαλύψουν συλλογικά πτυχές του προβλήματος της κλιματικής αλλαγής (συνέπειες στο περιβάλλον και τον άνθρωπο) και μέσα από κριτική επεξεργασία, διαλογική συζήτηση, δραματοποίηση διαλόγων και δημιουργική γραφή να καλλιεργήσουν τις δεξιότητες της επικοινωνίας, της ενσυναίσθησης, της κριτικής σκέψης, της συνεργασίας και τη δημιουργικότητά τους. |

|  |  |
| --- | --- |
| **4ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Με το βλέμμα στο μέλλον»**  **(Διάρκεια 1 διδακτική ώρα)** | Επιδιώκεται οι μαθητές/τριες να είναι σε θέση:   * να εξετάσουν κριτικά ζητήματα, που αφορούν στην κλιματική αλλαγή, να κάνουν προβλέψεις για το μέλλον * να διακρίνουν το πιθανό από το επιθυμητό και να αναζητούν λύσεις για ένα καλύτερο μέλλον * να διερευνήσουν πολιτικές και πρακτικές προσαρμογής στην κλιματική αλλαγή και μετριασμού των συνεπειών της * να αναπτύξουν τη δημιουργικότητα (και τις ψηφιακές τους δεξιότητες) μέσα από κατασκευή εννοιολογικού χάρτη |
| **Δραστηριότητες – (ενδεικτικές)** |
| Οι μαθητές/τριες διερευνούν μελλοντικά σενάρια για την κλιματική αλλαγή (1ο σενάριο: η κατάσταση θα μείνει ως έχει, 2ο σενάριο: η κατάσταση θα επιδεινωθεί, 3ο σενάριο: η κατάσταση θα βελτιωθεί), διακρίνουν το πιθανότερο από το επιθυμητό, κάνουνπροβλέψεις, αποφασίσουν για το μέλλον τους, προβληματίζονται για το πως μπορούμε να φτάσουμε στο επιθυμητό σενάριο. Μελετούν κείμενα και πηγές, ενημερώνονται για βιώσιμες λύσεις και πρακτικές για την προσαρμογή στην κλιματική αλλαγή και τον μετριασμό των συνέπειών της, καταγράφουν λύσεις-προτάσεις και σχεδιάζουν τον εννοιολογικό χάρτη της κλιματικής αλλαγήςμε τις βασικές παραμέτρουςτης(αίτια, συνέπειες, λύσεις) σε ψηφιακή ή έντυπη μορφή. |

|  |  |
| --- | --- |
| **5ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Μαθαίνουμε για τον Στόχο 13 -προστατεύουμε το κλίμα»!**  **(Διάρκεια 1 διδακτική ώρα)** | Επιδιώκεται οι μαθητές/τριες:   * να ενημερωθούν για τον Στόχο 13 της Βιώσιμης Ανάπτυξης «Δράση για το κλίμα» * να συνδέσουν την κλιματική αλλαγή με τις καθημερινές συνήθειες (κατασπατάληση ενέργειας, πόρων) και να επιλέγουν τρόπο ζωής για την αντιμετώπιση της * να λαμβάνουν υπεύθυνες αποφάσεις σχετικά με ενέργειες που ενδέχεται να επηρεάσουν το κλίμα * να αναλαμβάνουν δράσεις για την προστασία του κλίματος στο σπίτι και το σχολείο και να τις κάνουν σκοπό για το σήμερα, ως δράση για τον Παγκόσμιο Στόχο 13 |
| **Δραστηριότητες – (ενδεικτικές)** |
| Το εργαστήριο εισάγει τους/τις μαθητές/τριες στον Παγκόσμιο Στόχο 13 της Βιώσιμης Ανάπτυξης (Δράση για το Κλίμα) και τους βοηθά να κάνουν τη σύνδεση με το πώς μπορούν να δράσουν και αυτοί σε ατομικό επίπεδο υποστηρίζοντας και υπερασπίζοντάς τον. Μέσα από την πλοήγηση σε πηγές, την άντληση πληροφοριών, τον προβληματισμό,τη διαλογική συζήτηση και επεξεργασία σε επίπεδο τάξης οι μαθητές/τριες έχουν την ευκαιρία να διερευνήσουν λύσεις και να αποφασίσουν καλές πρακτικές για την προστασία του κλίματος μέσα από απλές αλλαγές στην καθημερινή τους ζωή και να τις κάνουν σκοπό για το σήμερα, ως δράση για τον Παγκόσμιο Στόχο 13. Ενισχύουν τις διαπροσωπικές τους σχέσεις, καλλιεργούν δεξιότητες συνεργασίας, κριτικής σκέψης και εκφράζονται δημιουργικά μέσα από την σύνταξη ψηφιακού οικοκώδικα καλών πρακτικών για την προστασία του κλίματος. |

|  |  |
| --- | --- |
| **6ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Ενημερώνουμε/**  **ευαισθητοποιούμε για την κλιματική αλλαγή»**  **(Διάρκεια 1-2 διδακτικές ώρες)** | Επιδιώκεται οι μαθητές/τριες:   * να οργανώσουν μια εκστρατεία ενημέρωσης/ευαισθητοποίησης για την κλιματική αλλαγή * να λαμβάνουν από κοινού αποφάσεις και να τις υλοποιούν * να επικοινωνούν το ζήτημα της κλιματικής αλλαγής με αποτελεσματικό τρόπο * να καλλιεργήσουν δεξιότητες κοινωνικής δράσης, ενεργού πολιτειότητας και τις ψηφιακές τους δεξιότητες |
| **Δραστηριότητες – (ενδεικτικές)** |
| Το εργαστήριο εμπλέκει τους/τις μαθητές/τριες στον συνεργατικό και συμμετοχικό σχεδιασμό καμπάνιας ενημέρωσης και ευαισθητοποίησης της σχολικής και της ευρύτερης κοινότητας για την κλιματική αλλαγή. Οι μαθητές/τριες λαμβάνουν από κοινού αποφάσεις για το πως θα «επικοινωνήσουν» το ζήτημα της κλιματικής αλλαγής στη σχολική και τοπική κοινότητα ενημερώνοντας και ευαισθητοποιώντας την και προχωρούν στην υλοποίηση των δράσεών τους (ομάδες δράσης) συνεργαζόμενοι για την επίτευξη του κοινού στόχου. Το εργαστήριο εμπλέκει το σύνολο των μαθητών/τριών ενισχύοντας την προσωπική ενδυνάμωση, την αυτοπεποίθησή τους, την ομαδικότητα και τους κοινωνικούς δεσμούς της τάξης. |

|  |  |
| --- | --- |
| **7ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Αξιολογούμε τη δράση μας και προχωράμε»**  **(Διάρκεια 1 διδακτική ώρα)** | Επιδιώκεται οι μαθητές/τριες να είναι σε θέση:   * να αξιολογούν τα αποτελέσματα της εργασίας τους και τη διαδικασία της μάθησής τους * να αναστοχάζονται συνολικά τη δράση τους, να εκφράζουν σκέψεις και συναισθήματα * να κοινοποιούν τα αποτελέσματα της δράσης τους στη σχολική και τοπική κοινότητα * να επιλέγουν έργα τους για να τα συμπεριλάβουν στον ατομικό φάκελο- portfolio και να αιτιολογούν την επιλογή τους * να καλλιεργούν μεταγνωστικές (και ψηφιακές) δεξιότητες |
| **Δραστηριότητες – (ενδεικτικές)** |
| Το εργαστήριο εμπλέκει τους/τις μαθητές/τριες στην ανασκόπηση και συνολική αξιολόγηση του έργου τους στο πλαίσιο του Προγράμματος. Οι μαθητές/τριες μέσα από διαλογική συζήτηση αναστοχάζονται τη δράση τους συνολικά και σε κάθε ένα εργαστήριο, αξιολογούν τα αποτελέσματα του Προγράμματος και προτείνουν τρόπους για διάχυση και κοινοποίησή του, ώστε να το «επικοινωνήσουν» στη σχολική και την ευρύτερη κοινότητα, ενώ αποφασίζουν ποια από τα έργα τους-τεκμήρια της δουλειάς τους και των δεξιοτήτων που ανάπτυξαν, θα συμπεριλάβουν στον ατομικό τους φάκελο-portfolio καλλιεργώντας μεταγνωστικές δεξιότητες. |